మధుమేహం
ప్రపంచ ఆరోగ్య సంస్థ గుర్తించిన మూడు డయాబెటిస్ మెల్లిటస్ రకాలు: వివిధ రకాల కారణాల వల్ల కలిగే డయాబెటిస్ మెల్లిటస్ టైప్ 1, డయాబెటిస్ మెల్లిటస్ టైప్ 2 మరియు జెస్టేషనల్ డయాబెటిస్ (గర్భిణీలలో వచ్చే డయాబెటిస్) . అయినా, అన్ని రకాల మధుమేహాలకు మూల కారణం క్లోమ గ్రంధిలోని బీటా కణాలు పెరిగిన గ్లూకోస్ స్థాయిని అరికట్టడానికి సరిపడినంత ఇన్సులిన్‌ను ఉత్పత్తి చేయలేకపోవడమే . మొదటి రకం డయాబెటిస్ సాధారణంగా బీటా కణాలను మన శరీరం స్వయంగా నాశనం చేయడం (ఆటోఇమ్యూనిటీ) వల్ల కలుగుతుంది. రెండవ రకం డయాబెటిస్‌లో ఇన్సులిన్ నిరోధకత వస్తుంది. దీనివల్ల అధికంగా ఇన్సులిన్ కావలసి వస్తుంది, బీటా కణాలు ఈ డిమాండ్ తట్టుకోలేనప్పుడు డయాబెటిస్ కలుగుతుంది. జెస్టేషనల్ డయాబెటిస్‌లో కూడా ఇన్సులిన్ నిరోధకత అగుపిస్తుంది.
నీటి శుద్ధీకరణ
2007 ప్రపంచ ఆరోగ్య సంస్థ నివేదిక ప్రకారము, 1.1 బిలియను ప్రజలకు అభివృద్ధి పరచిన తాగు నీరు సరఫరా అందుబాటులో లేదు, సంవత్సరములో నమోదైన 4 బిలియన్ల అతిసార వ్యాధి కేసులలో 88% రక్షిత నీరు మరియు తగినంతగా లేని ఆరోగ్యకరమైన వాతావరణము మరియు పరిశుభ్రత లేకపోవటము వల్లనే సంభవించినవి అని ఆపాదించటము జరిగినది, మరియు ప్రతి సంవత్సరము 1.8 మిలియన్ల ప్రజలు అతిసార వ్యాధితో మరణిస్తున్నారు. WHO ఈ అతిసార వ్యాధి కేసులలో 94% కేసులను రక్షిత నీటితో సహా పర్యావరణానికి సవరణలు చేయుట ద్వారా అరికట్టవచ్చునని అంచనా వేసింది. సాధారణ ఉపాయాలైనటువంటి క్లోరినేషన్, వడపోత పరికరాలు, సూర్యరశ్మి ద్వారా క్రిములను తొలగించుట, మరియు రక్షిత నిలువ సామాగ్రులలో నీటిని నిలువ ఉంచుట వంటి ఇంటి వద్ద పాటించేటటు వంటి పద్ధతుల ద్వారా యేటా అతి పెద్ద సంఖ్యలో జీవితాలను కాపాడవచ్చు. అభివృద్ధి చెందుతున్న దేశాలలో నీటి ద్వారా సంభవించే వ్యాధులను అరికట్టటము ఒక పెద్ద ప్రజారోగ్య లక్ష్యము.ఈ క్రింద ఉన్న విధానాలు ఒకప్పుడు నీటి శుద్దీకరణ ప్లాంట్లలో సర్వసాధారణముగా ఉపయోగించబడినవి. ప్లాంటు యొక్క విస్తృతి మరియు నీటి నాణ్యత వంటి వాటి పై ఆదారపడి కొన్ని లేదా చాలా విధానాలను ఉపయోగించకపోవచ్చు.అతిచిన్న ఘన పదార్దాలను, సూక్ష్మ జీవులను మరియు కరిగిఉన్న నిర్జీవ మరియు సజీవ పదార్ధాలను తొలగించుటకు అనేక విస్తృత విధానాలు అందుబాటులో ఉన్నాయి. శుద్దీకరించ వలసిన నీటి నాణ్యత, శుద్దీకరణ విధానపు ఖరీదు మరియు శుద్దీకరించ బడవలసిన నీటి నుండి శుద్దీకరించబడిన తరువాత ఆశిస్తున్న నాణ్యత వంటి వాటి మీద ఆధారపడి శుద్దీకరణ విధానాన్ని ఎన్నుకోవటము జరుగుతుంది.